
 22.12.2011
 BG
 Официален вестник на Европейския съюз
 L 341/25
 РЕГЛАМЕНТ ЗА ИЗПЪЛНЕНИЕ (ЕС) No 1364/2011 НА КОМИСИЯТА
 от 19 декември 2011 година
 за одобрение на промени, които не са минимални, в спецификацията на название, вписано в регистъра на защитените наименования за произход и на защитените географски указания [Speck Alto Adige / Südtiroler Markenspeck / Südtiroler Speck (ЗГУ)]
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 510/2006 на Съвета от 20 март 2006 г. относно закрилата на географски указания и наименования за произход на земеделски продукти и храни (1), и по-специално член 7, параграф 4, първа алинея от него,
 като има предвид, че:
 (1)
 В съответствие с член 9, параграф 1, първа алинея от Регламент (ЕО) No 510/2006 Комисията разгледа заявката на Италия за одобрение на промените на елементите в спецификацията на защитеното географско наименование „Speck Alto Adige“ / „Südtiroler Markenspeck“ / „Südtiroler Speck“, регистрирано по силата на Регламент (ЕО) No 1107/96 на Комисията (2).
 (2)
 Тъй като по смисъла на член 9 от Регламент (ЕО) No 510/2006 въпросните промени не са минимални, Комисията публикува в Официален вестник на Европейския съюз
 (3) заявката за промени в съответствие с член 6, параграф 2, първа алинея от посочения регламент. Комисията не получи нито едно възражение съгласно член 7 от Регламент (ЕО) No 510/2006 и следователно промените трябва да бъдат одобрени,
 ПРИЕ НАСТОЯЩИЯ РЕГЛАМЕНТ:
 Член premier
 Одобряват се публикуваните в Официален вестник на Европейския съюз промени в спецификацията, свързана с посоченото в приложението към настоящия регламент название.
 Член 2
 Настоящият регламент влиза в сила на двадесетия ден след публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави-членки.
 Съставено в Брюксел на 19 декември 2011 година.
 За Комисията, от името на председателя,
 Dacian CIOLOȘ
 Член на Комисията
 (1) ОВ L 93, 31.3.2006 г., стр. 12.
 (2) ОВ L 148, 21.6.1996 г., стр. 1.
 (3) ОВ C 119, 16.4.2011 г., стр. 19.
 ПРИЛОЖЕНИЕ
 Земеделски продукти, предназначени за консумация от човека, посочени в приложение I към Договора:
 Клас 1.2 Месни продукти (варени, осолени, пушени и др.)
 ИТАЛИЯ
 Speck Alto Adige / Südtiroler Markenspeck / Südtiroler Speck (ЗГУ)
 